આપણા બધાના ફેસના શેપ વિવિધ હોય છે. કોઈનો ફેસ સ્ક્વેર હોય છે તો કોઈનો રાઉન્ડ, કોઈનો થિક ફેસ તો કોઈનો ફેસ હાર્ટ શેપનો હોય છે. જોકે મેકઅપ ઓવલ શેપના ફેસ પર જ સારો લાગે છે. એટલે ફેસના વિવિધ શેપને ઓવલ શેપમાં લાવવા કૉન્ટૂરિંગ કરવામાં આવે છે. કૉન્ટૂરિંગ ફેસના કયા-કયા ભાગમાં કરવામાં આવે છે એ જણાવતાં મેકઅપ-આર્ટિસ્ટ મિતાલી મારુ કહે છે, ‘કૉન્ટૂરિંગ કપાળની કૉર્નરની ઉપર, નાકની બન્ને બાજુ, ચીકબોન્સની નીચે, આખી જૉ-લાઇનમાં એટલે જ્યાંથી જૉ-લાઇન ચાલુ થાય છે ત્યાંથી લઈને જ્યાં જૉ-લાઇન પૂરી થાય છે ત્યાં સુધી કરવામાં આવે છે. કૉન્ટૂરિંગથી જૉ-લાઇન અને ચીકબોનનો નીચેનો ર્પોશન કટ પણ કરી શકાય છે. આ સિવાય જેને ડબલ ચિનની સમસ્યા હોય તેના માટે કૉન્ટૂરિંગ બહુ મહત્વનો ભાગ ભજવે છે.’